નવદુર્ગા એજ્યુકેશન અને ચેરીટેબલ ટ્રસ્ટ સંચાલિત ટીચર્સ ક્લબ દ્વારા જામનગરમાં માતૃભાષા સંવર્ધન કાર્યક્રમ ગત તારીખ 8 ડિસેમ્બરના રોજ શ્રી કસ્તુરબા સ્ત્રી વિકાસગૃહના પ્રાર્થનાહોલમાં યોજાયો હતો, જેમાં સૌરાષ્ટ્ર યુનિવર્સિટીના સંસ્કૃત વિભાગના અધ્યક્ષ ડૉ. રાજેન્દ્રભાઇ ચોટલિયા એ માતૃભાષાનું કેટલું મૂલ્ય છે, એને શા માટે જાળવવી જોઈએ તથા અનેકવિધ શબ્દોનો ઉદ્દભવ શા માટે અને કઈ રીતે થયો વગેરે ઉપરાંત અનેક દંતકથાઓ અને કહેવતો વિશે પણ વિસ્તારપૂર્વક છતાં ખૂબ હળવી શૈલીમાં વાતો કરી.